GNOME Calculator

Program Kalkulačka (alebo tiež GCalctool) je aplikácia integrovaná do prostredia GNOME, ktorá je určená na riešenie matematických výpočtov.

 Hlavné vlastnosti 
 Používanie bežného matematického zápisu - používatelia sa nemusia učiť narábať s programom ak poznajú matematiku
 Jednoduchosť - program je dostatočný na jednoduché výpočty (sčítanie, odčítanie, násobenie a delenie)
 Sila - program je dostatočne vybavený funkciami pre matematiku strednej školy (nie však na úkor jednoduchosti)
 Rýchlosť - program sa rýchlo spustí a reaguje na vstupy
 Prenositeľnosť - program rozmerovo vyhovuje všetkým štandardným rozlíšeniam (vrátane netbookov)
 Prístupnosť - Takmer všetky funkcie sa dajú ovládať pomocou myši aj klávesnice

 Pohľady 
Funkcie kalkulačky sú rozdelené podľa náročnosti a účelu použitia do niekoľkých režimov. K dispozícii sú tieto režimy:
 Základný - Poskytuje tlačidlá vhodné pre základné výpočty
 Rozšírený - Poskytuje tlačidlá vhodné pokročilé výpočty a trigonometriu
 Finančný - Poskytuje tlačidlá vhodné pre finančné výpočty
 Programátorský - Poskytuje tlačidlá vhodné pre počítačových programátorov

 Funkcie 
 Základný režim - sčítanie, odčítanie, násobenie, delenie, druhá mocnina, druhá odmocnina a zátvorky 
 Rozšírený - goniometrické funkcie, n-tá mocnina, n-tá odmocnina, logaritmus pri ľubovoľnom základe, absolútna hodnota, funkcie na zaokrúhľovanie, náhodné číslo, rozklad na prvočísla, inverzné číslo, faktoriál, premenné a funkcie na prácu s komplexnými číslami.
 Ekonomický - ekonomické funkcie, funkcia na prevod mien
 Programátorský - logické funkcie (AND, OR, XOR), bitový posun, výpočet zvyšku po delení, jednotkový a dvojkový doplnok, funkcie na prevod sústav, zobrazenie kódu znaku
 Funkcie dostupné iba z klávesnice - prevod dĺžkových, plošných, objemových, časových a hmotnostných jednotiek

 Zdroje 
 Návod v slovenskom jazyku 

Kategória:Slobodný softvér